1. august

1. august er dagur 213 í árinum í gregorianska kalendaranum (dagur 214 um skotár er). 152 dagar eru eftir av árinum.

 Hendingar 
 30 f.Kr. - Marcus Antonius, rómverskur politikari, herovasti og elskarin hjá Kleopatra, fremur sjálvmorð í Alexandria í Egyptaland.
 527 - Justinian I. (myndin) gerst bysantinskur keisari.
 1291 - Søgnin sigur, at umboðsmenn úr teimum trimum sveisisku økjunum Uri, Schwyz og Unterwalden møttu henda dagin á einari ong, ið kallast Rütli, sum liggur nærindis vatninum Vierwaldstättersee. Teir svóru eið, sokallaði Rütlischwur, um at standa saman og stuðla hvønn annan móti harðrendum fútunum hjá Habsburg-stýrinum.
 1714 - Georg Ludwig, kurfúrsti av Hannover gerst kongur í Stórabretlandi og Írlandi sum Georg I.
 1800 - Bretski kongur Georg III undirskrivar lógina Act of Union 1800, sum sameinir Kongaríki Stórabretland og Kongaríki Írland til Sameinda Kongaríki Stórabretland og Írland.
 2014 - Pamela Anderson kom til Føroya á vitjan umboðandi felagsskapin Sea Shepherd. Hon og onnur frá Sea Shepherd høvdu tíðindafund á Hotel Føroyum.

 Føðingar 
 1819 - Herman Melville, amerikanskur rithøvundur (d. 1891)
 1837 - Mary Harris Jones, írskur-amerikanskur skúlalærari (d. 1930)
 1930 - Pierre Bourdieu, franskur heimspekingur (d. 2002)
 1942 - Jerry Garcia, amerikanskur tónleikari (d. 1995)
 1963 - Coolio, amerikanskur sangari og rappari.
 1965 - Sam Mendes, enskur leikstjóri.
 1984 - Bastian Schweinsteiger, týskur fótbóltsleikari.

 Andlát 
 30 f.Kr. - Marcus Antonius, rómverskur politikari og herovasti (f. 86 f.Kr.)
 1714 - Anna, drotning av Onglandi, Skotlandi og Írlandi (1702-1707) og drotning av Stóra Bretlandi  (1707-1714) (f. 1665)
 1944 - Manuel L. Quezon, filipinskur forseti (f. 1878)
 1973 - Walter Ulbricht, týskur politikari (f. 1893)
 2009 - Corazon Aquino, filipinskur forseti (f. 1933)
 2015 - Cilla Black, bretsk songkvinna (f. 1943) 

August, 01.